Réimse atá le líonadh leis an dáta agus leis an am a chuirtear an tuarascáil isteach.

Réimse atá le líonadh leis an aitheantóir uathúil arna thabhairt ag an aighnitheoir lena sainaithnítear gan débhrí an tuarascáil don aighnitheoir agus don údarás inniúil a fhaigheann an tuarascáil araon.

Réimse atá le líonadh leis an dáta atá an suíomh tuairiscithe á sheilbh ag uair scoir an lae trádála ar an ionad trádála ábhartha.

Maidir le leasuithe, ba cheart tuarascáil nua ina bhfuil mionsonraí uile na tuarascála bunaidh agus ina úsáidtear an Uimhir Thagartha Tuarascála bhunaidh, agus ina leasaítear na mionsonraí uile is gá, a sheoladh agus ba cheart an stádas “AMND” a chur le “Stádas na tuarascála”.

Tásc maidir le cé acu an tuarascáil nua í nó an tuarascáil í a cuireadh isteach roimhe agus a cuireadh ar ceal nó a rinneadh a leasú.

Aitheantóir an ghnólachta infheistíochta tuairiscithe. Réimse atá le líonadh leis an gcód Aitheantóra Eintitis Dhlítheanaigh (LEI) le haghaidh eintiteas dlítheanach nó le {AITHEANTÓIR_NÁISIÚNTA} le haghaidh daoine nádúrtha nach bhfuil LEI acu.

Réimse atá le líonadh leis an gcód Aitheantóra Eintitis Dhlítheanaigh (LEI) le haghaidh eintiteas dlítheanach nó le {AITHEANTÓIR_NÁISIÚNTA} le haghaidh daoine nádúrtha nach bhfuil LEI acu. (Nóta: má shealbhaítear an suíomh mar shuíomh dílsithe de chuid an ghnólachta tuairiscithe, beidh sé mar an gcéanna leis an réimse “Aitheantóir eintitis tuairiscithe”).

Réimse atá le líonadh leis an gcód Aitheantóra Eintitis Dhlítheanaigh (LEI) le haghaidh eintiteas dlítheanach nó le {AITHEANTÓIR_NÁISIÚNTA} le haghaidh daoine nádúrtha nach bhfuil LEI acu. Nóta: d’fhéadfadh an réimse seo a bheith mar an gcéanna leis an réimse “Aitheantóir eintitis tuairiscithe” nó “Aitheantóir sealbhóra suímh” má shealbhaíonn an mháthaireintiteas deiridh a suíomhanna féin, nó má dhéanann sé a dtuarascálacha féin.

“FÍOR” — is gnóthas comhinfheistíochta é an sealbhóir suímh a dhéanann cinntí infheistíochta neamhspleácha

Réimse chun tuairisc a thabhairt i dtaobh an gnóthas comhinfheistíochta an sealbhóir suímh a dhéanann cinntí infheistíochta ar leithligh óna mháthaireintiteas mar a leagtar amach in Airteagal 4(2) de Rialachán Tarmligthe (AE) 2022/1301 ón gCoimisiún (*1) .

Aitheantóir an díorthaigh tráchtearraí, an liúntais astaíochtaí nó de chuid díorthaigh de. Féach an réimse “Aitheantóir ionaid trádála” maidir le láimhseáil conarthaí thar an gcuntar atá coibhéiseach go heacnamaíoch le conarthaí a thrádáiltear ar ionaid trádála.

Réimse atá le líonadh le MIC deighleoige ISO 10383 le haghaidh suíomhanna a thuairiscítear i leith conarthaí ar an ionad. I gcás nach bhfuil an MIC deighleoige ann, úsáid an MIC oibriúcháin.

Úsáid cód MIC “XXXX” le haghaidh suíomhanna ar an ionad atá i gconarthaí thar an gcuntar atá coibhéiseach go heacnamaíoch lena chéile.

“OPTN” — Roghanna, lena n-áirítear roghanna is féidir a thrádáil ar leithligh ar chineálacha FUTR nó OTHR, gan táirgí nach bhfuil an roghnaíocht ach ina gné leabaithe iontu a chur san áireamh

Réimse chun tuairisc a thabhairt i dtaobh cé acu an bhfuil an suíomh i dtodhchaíochtaí, i roghanna, i liúntais astaíochtaí nó i ndíorthaigh díobh nó in aon chineál conartha eile.

Aibíocht suímh

Tásc maidir le cibé acu an mbaineann aibíocht an chonartha lena gcuimsítear an suíomh tuairiscithe leis an spotmhí nó le gach mí eile. Nóta: Tá gá le tuarascálacha ar leith le haghaidh spotmhíonna agus le haghaidh gach mí eile.